راولپنڈی (آن لائن) آرمی چیف جنرل قمر جاوید باجوہ تون ازبکستان نا نائب وزیر اعظم برائے زرکاری وخارجہ واپاری سردور عمرزخوف تدوک آ دے جی ایچ کیو ٹی اوڑدہی کرینے۔ آئی ایس پی آر نا رداٹ اوڑدہی نا وخت آ اسہ ایلو نا اُست خواہی خاص کر علاقائی سلامتی نا حالیت آ ہم ہیت وگپ کریر۔ ازبکستان نا نائب وزیر اعظم ڈیہہ اٹ امن و استحکام کن پاک فوج نا قربانی تے امنا کرے، ہڑتوم آ راہشونک علاقائی کمک و ڈیہہ انا سلامتی کن ملسا کاریم کننگ نا فیصلہ کریر۔
